Oznámenie o aktualizácii č. 2 Výzvy č. 9/SP/2026-73.7

Pôdohospodárska platobná agentúra oznamuje príjemcom podpory zo Strategického plánu Spoločnej poľnohospodárskej politiky 2023-2027, že aktualizovala na webovom sídle PPA Výzvu 
č. 9/SP/2026-73.7 na projektovú intervenciu 73.7 Investície do rozšírenia kapacít v spracovateľských podnikoch.
Aktualizovaná výzva je zverejnená na webovom sídle PPA: Výzva 9/SP/2026-73.7 - spracovatelia | APA.sk

Aktualizáciou výzvy sa mení:
Doplnená možnosť využitia Katalógu cien poľnohospodárskej techniky, stavieb, technológií a materiálu spracovaného pre potreby implementácie určitých intervencií v rámci Strategického plánu SPP 2023 – 2027 pre výdavky, ktoré sú oprávnené v rámci tejto výzvy a nachádzajú sa v katalógu.

Zdôvodnenie aktualizácie:
Optimalizácia výzvy a zjednodušenie postupov pri obstarávaní
